Държавен вестник, бр. 91, 2002 г., стр. 36

С Т Р .  36
Д Ъ Р Ж А В Е Н   В Е С Т Н И К
Б Р О Й  91
МИНИСТЕРСТВА
И ДРУГИ ВЕДОМСТВА
МИНИСТЕРСТВО
НА ЗДРАВЕОПАЗВАНЕТО
Наредба за допълнение на Наредба № 26 от
2001 г. за изискванията към козметичните
продукти (ДВ, бр. 60 от 2001 г.)
Параграф единствен. Създава се чл. 9а:
“Чл. 9а. За проверка състава на козметични-
те продукти се прилагат химични методи, посо-
чени в приложение № 9.”
Министър: Б. Финков
Приложение № 9
към чл. 9а
Химични методи за проверка състава
на козметичните продукти
I. Вземане на проби от козметични продукти
1. Област на приложение
Процедурата за вземане на проби от козметични
продукти е описана от гледна точка на техния анализ в
различни лаборатории.
2. Дефиниция
2.1. Основна (базисна) проба—единица, взета от пар-
тида, предложена за продажба.
2.2. Обща проба—сума от всички основни проби,
имащи един и същ партиден номер.
2.3. Лабораторна проба—представителна част от
общата проба, която се анализира в отделните лабо-
ратории.
2.4. Част от пробата за изпитване (тест-порция)—
типична част от лабораторната проба, която се изисква
за един анализ.
2.5. Опаковка—артикулът, който съдържа продук-
та и е в непрекъснат директен контакт с него.
3. Изисквания при подбора на проби
3.1. Проба от козметичните продукти се взема в тях-
ната оригинална опаковка. Пробите се предават в ана-
литичната лаборатория затворени.
3.2. За козметични продукти, които се представят
на пазара в насипно състояние или се доставят на дреб-
но в опаковка, различна от оригиналната опаковка на
производителя, трябва да се издаде подходяща инструк-
ция за вземане на проба на мястото на използване или
на мястото за продажба.
3.3. Броят основни (базисни) проби, необходим за
приготвяне на лабораторна проба, се определя чрез ана-
литичния метод и броя на анализите, изпълнени от всяка
лаборатория.
4. Идентификация на пробата
4.1. След като се вземат, пробите се затварят и иден-
тифицират съгласно правилата за вземане на проби.
4.2. Всяка взета и идентифицирана основна проба се
маркира със следната информация:
—наименование на козметичния продукт;
—дата, време и място на вземане на пробата;
—името на лицето, отговорно за вземане на пробата;
—наименование на контролното звено.
4.3. За вземането на пробата се съставя протокол.
5. Съхранение на пробата
5.1. Основните (базисните) проби се съхраняват в
съответствие с посочените инструкции на производи-
теля върху етикета, ако има такъв.
5.2. Ако няма други специфицирани условия, ла-
бораторните мостри се съхраняват на тъмно между
10 и 25 °С.
5.3. Базисните проби не се отварят до започване на
анализа.
II. Лабораторно приготвяне на частта от пробата
за изпитване
1. Обща част
1.1. Когато е възможно, се анализира всяка базисна
проба. Ако базисната проба е много малка, се използва
минималният брой базисни проби. Пробите трябва да
са смесени много добре, преди да се вземе частта от
пробата за изпитване.
1.2. Опаковката се отваря под инертен газ, ако така
е препоръчано в аналитичния метод, и се изтегля необ-
ходимата част от пробата за изпитване възможно най-
бързо. След това анализът продължава с възможно най-
малко забавяне. Ако пробата трябва да се запази, опа-
ковката отново се затваря под инертен газ.
1.3. Козметичните продукти могат да са приготвени в
течно, твърдо или полутвърдо състояние. Ако настъпи
разслоение в хомогенен продукт, той отново се хомогени-
зира, преди да се вземе част от пробата за изпитване.
1.4. Ако козметичният продукт се предлага за про-
дажба по специален начин, поради което той не може
да се третира в съответствие с тези инструкции, и ако
няма направена уговорка за съответни методи за из-
следване, може да се възприеме оригинална процедура,
при условие че се представи в писмен вид като част от
доклада от анализа.
2. Течности
2.1. Те могат да се представят под формата на про-
дукти като разтвори в масло, в алкохол, във вода, тоа-
летни води, лосиони или млека и може да са поставени
във флакони, бутилки, ампули или туби.
2.2. Изтегляне на част от пробата за изпитване:
—опаковката с пробата енергично се разклаща, пре-
ди да се отвори;
—опаковката се отваря;
—отсипват се няколко милилитра от течността в
епруветка за визуално изследване;
—опаковката се затваря отново, или
—взема се необходимото количество за изпитване;
—опаковката се затваря внимателно.
3. Полутвърди продукти
3.1. Това са продукти като пасти, кремове, емулсии,
гъсти емулсии и гелове, напълнени в туби, пластмасови
флакони или буркани.
3.2. Изтегляне на част от пробата за изпитване от:
3.2.1. опаковки с тесни отвори—отстранява се най-
малко първият сантиметър от продукта; изстисква се
порцията и опаковката веднага се затваря;
3.2.2. съдове с широки гърла—повърхностният слой
се отстранява равномерно; взема се частта от пробата
за изпитване и опаковката веднага се затваря.
4. Твърди продукти
4.1. Такива по отношение на формата са некомпакт-
ните пудри, компактните пудри, щифтовете. Те могат
да са поставени в най-разнообразни опаковки.
4.2. Вземане на част от пробата за изпитване от:
4.2.1. некомпактна пудра—разбърква се енергично,
преди да се отвори; отваря се и се взема частта от про-
бата за изпитване;
4.2.2. компактна пудра или щифт—повърхностният
слой се отстранява чрез равномерно изгребване; взема
се част от пробата за изпитване от вътрешността.
5. Продукти в опаковки под налягане (аерозолни
опаковки)